జి. వివేకానంద్

గడ్డం వివేకానంద్ తెలంగాణ రాష్ట్ర రాజకీయ నాయకుడు. ఆయన 2009 నుండి 2014 వరకు పెద్దపల్లి లోకసభ నియోజకవర్గం నుండి పార్లమెంట్ సభ్యుడిగా ప్రాతినిథ్యం వహించాడు.వివేక్ వెంకట స్వామి ప్రస్తుతం భారతీయ జనతా పార్టీ కేంద్ర కార్యవర్గ సభ్యుడిగా ఉన్నాడు.

జననం 
ఈయన 1957, నవంబరు 30న ప్రముఖ కాంగ్రెస్ పార్టీ సభ్యుడు, పార్లమెంట్ జి.వెంకటస్వామి, కళావతి దంపతులకు కరీంనగర్లో జన్మించాడు.

విద్యాభ్యాసం 
బేగంపేట లోని హైదరాబాద్ పబ్లిక్ స్కూల్ లో పాఠశాల విద్యను చదివాడు. ఉస్మానియా వైద్య కళాశాల నుండి వైద్య విద్యను పూర్తిచేశాడు.

రాజకీయ ప్రస్థానం 
జి. వివేక్ తన తండ్రి వారసత్వంగా రాజకీయాల్లోకి వచ్చి 2009లో  పెద్దపల్లి లోకసభ నియోజకవర్గం నుండి కాంగ్రెస్ పార్టీ తరపున పోటీ చేసి ఎంపీగా గెలిచి పార్లమెంట్ బొగ్గు మరియు ఉక్కు కమిటీల సభ్యుడిగా ఉన్నాడు. ఆయన తెలంగాణ రాష్ట్ర ఉద్యమం పతాక స్థాయికి చేరిన సమయంలో 2 జూన్‌ 2013న కాంగ్రెస్ పార్టీని వీడి తెలంగాణ రాష్ట్ర సమితి పార్టీలో చేరాడు. తెలంగాణ రాష్ట్రం ఆవిర్భావం తర్వాత 2014 మార్చి 31న తిరిగి కాంగ్రెస్‌లో చేరాడు. ఆయన 2014లో చెపెద్దపల్లి ఎంపీ అభ్యర్థిగా పోటీ చేసి ఓడిపోయాడు. జి. వివేక్  తర్వాత 2016లో టీఆర్‌ఎస్‌ లో చేరి రాష్ట్ర ప్రభుత్వ సలహాదారుగా నియమితుడయ్యాడు. 

జి. వివేక్ 2019లో జరిగిన లోక్‌సభ ఎన్నికల్లో టీఆర్ఎస్ తరపున టికెట్ రాకపోవడంతో ఆ పార్టీకి 25 మార్చి 2019న రాజీనామా చేశాడు. ఆయన 9 ఆగష్టు 2019న భారతీయ జనతా పార్టీలో చేరాడు.ఆయన 7 అక్టోబర్ 2021న భారతీయ జనతా పార్టీ కేంద్ర కార్యవర్గ సభ్యుడిగా నియమితుడయ్యాడు.

నిర్వహించిన పదవులు 
 15వ లోకసభ పార్లమెంట్ సభ్యుడు 
 బొగ్గు, ఉక్కు కమిటీల సభ్యుడు
 భారతీయ పరిశ్రమ యొక్క సమాఖ్య (సిఐఐ), ఆంధ్రప్రదేశ్ చాప్టర్, (2006-2007) ల అధ్యక్షుడు
 తయారీదారుల సంఘం అధ్యక్షుడు
 విశాఖ పరిశ్రమ సంస్థల ప్రచార ఉపాధ్యక్షుడు
  హైదరాబాద్‌ క్రికెట్‌ అసోసియేషన్‌ (హెచ్‌సీఏ) అధ్యక్షుడు

మూలాలు 

జీవిస్తున్న ప్రజలు
15వ లోక్‌సభ సభ్యులు
1957 జననాలు
తెలంగాణ రాష్ట్ర సమితి రాజకీయ నాయకులు
పార్టీలు ఫిరాయించిన రాజకీయ నాయకులు
కరీంనగర్ జిల్లా రాజకీయ నాయకులు
పెద్దపల్లి జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
కరీంనగర్ జిల్లా పారిశ్రామికవేత్తలు